open-index/open-wikipedia-markdown huggingface dataset:
Sidi Bel Abbès

**Sidi Bel Abbès** () on kaupunki ja Sidi Bel Abbèsin maakunnan hallinnollinen keskus Algeriassa. Se sijaitsee samannimisellä tasangolla 430 kilometriä Algerista lounaaseen. Vuoden 2008 väestönlaskennan mukaan Sidi Bel Abbèsin kunnassa oli 212&nbsp;900 asukasta.

## Maantiede ja ilmasto
Sidi Bel Abbèsin kunnan pinta-ala on 69,74 neliökilometriä. Se rajoittuu pohjoisessa Aïn Thridin ja Sidi Brahimin, idässä Tilmounin, etelässä Amarnasin ja lännessä Sidi Lahcenen kuntiin. Kaupungin läpi virtaa Mekerra-vadi. Pohjoisessa on Tessalan vuorijono.

Seudun ilmasto on välimerellinen. Talvet ovat viileitä ja kosteita ja kesät kuumia ja kuivia. Tammikuun keskilämpötila on 9 ja elokuun 27 astetta. Vuotuinen sademäärä on 300–500 millimetriä.

## Historia
Tlemcenin, Oranin ja Mascaran vaikutuspiiriin kuuluneen maatalousalueen keskus on saanut nimensä 1700-luvulla eläneeltä pyhältä mieheltä, jonka hautapaikka on Mekerran vasemmalla rannalla. Ranskalaiset rakensivat vuonna 1843 vadin oikealle rannalle linnakkeen. 

Sidi Bel Abbèsin kaupunki on perustettu vuonna 1849 ja siitä tuli kunta vuonna 1856. Se muistetaan yhtenä Ranskan muukalaislegioonan tukikohdista. Vuonna 1954 siellä oli 74&nbsp;700 asukasta, joista 31&nbsp;900 oli eurooppalaisia.

## Liikenne ja talous
Sidi Bel Abbès on tärkeä liikennekeskus. Sen kautta kulkee Marokon rajalle johtava valtatie A3 ja rautatie.

Kaupungissa on elintarvike-, jalkine-, konepaja- ja elektroniikkateollisuutta. Ympäröivä maaseutu tuottaa viljaa, vihanneksia, hedelmiä, lihaa ja maitoa. Sidi Bel Abbèsissa toimiva Djillali Liabèsin yliopisto on perustettu vuonna 1989.

## Kaupunkikuva ja nähtävyydet
Asemakaavaltaan säännöllinen kaupunki on vehreä ja rakennustyyliltään eurooppalainen. Paikallisia nähtävyyksiä ovat keskusaukio siirtomaa-aikaisine rakennuksineen, kaupungintalo ja ranskalaisten huvilat, keskuspuisto ja moskeijat.

## Lähteet
Saanko luvan

**Saanko luvan** voi tarkoittaa seuraavia asioita:
**[[Saanko luvan? (vuoden 1937 elokuva)|Saanko luvan?]]*, Mark Sandrichin ohjaama vuoden 1937 elokuva
**[[Saanko luvan? (vuoden 2004 elokuva)|Saanko luvan?]]*, Peter Chelsomin ohjaama vuoden 2004 elokuva
**[[Saanko luvan (televisio-ohjelma)|Saanko luvan]]*, suomalainen televisio-ohjelma
Muuramenjoki

**Muuramenjoki** on Keski-Suomen Muuramessa sijaitseva 1,5 kilometriä  pitkä joki, joka muodostaa alajuoksun sen 45 kilometriä  pitkästä pääuomasta. Joki alkaa Muuratjärvestä, virtaa Muuramen kirkonkylän läpi ja laskee Päijänteeseen.

## Joen kulku
Muuramenjoki alkaa Muuratjärven Muuramenlammesta, joka on järven kaakkoinen lahti. Joki alittaa heti valtatien 9, joka on rakennettu etelässä kulkemaan Muuratharjun päällä. Heti sen jälkeen jokia alittaa vielä kirkonkylän ainoan kylätien, jossa on joen ylittävä silta. Joki virtaa koko matkan kirkonkylän taajama-alueella. Viimeisen sillan jälkeen alkaa joessa noin 200 metriä pitkä koskijakso, joka päättyy kunnantalon taakse muodostuneeseen patolampeen. Joen etelärannat ovat täällä suojeltuja ja alajuoksulla sitä ovat molemmat joen rannat. Patoaltaassa on vähintään kolme saarta ja tulvauomien väliin jääneitä niemiä. Patoon on rakennettu kalatie. Padon jälkeen on lyhyt koski ja saari. Pian tulvauoman haaran jälkeen joki laskeekin Päijänteen Kylänlahteen. Joen ylitse pääsee kävelemään ennen patoallasta, padon kohdalla ja joensuussa olevia kävelysiltoja pitkin. Alajuoksu on purjehduskelpoinen pienveneellä padolle saakka.

## Luontoarvoja
Muuramenjoki on kalaisuudestaan tunnettu joki. Joessa on jäljellä kaksi koskea, vaikka joki on voimallisesti rakennettu ja uittotoimintaa varten perattu. Myös padotun maisemalammen vedenpinnan alle on jäänyt koski. Jokea on kalataloudellisessa mielessä kunnostettu vuosina 1998 ja 1992. Patoon on lisätty Denil-kalatie. Joessa on vahva ja lisääntyvä taimenkanta. Joessa kalastaminen on luvanvaraista ja osa joesta myös rauhoitettu, jotta taimen ja harjus voivat kutea rauhassa. Kalastetuin kala on kirjolohi.

Muuramenjoen etelä- ja pohjoisrantaa seuraa luontopolku. Joki pysyy talvella sulana, jolloin siinä talvehtii pieni joukko vesilintuja koskikara mukaan lukien. Kesällä joenvarren lehtometsikkö houkuttelee monia yölaulajia.

Muurame - footpath.jpg|Luontopolku
Muuratjoki3.jpg|Pitkä koskijakso luontopolun varrelta.
Muuratjoki 2.JPG|patolampi padon suunnalta näntynä.
Muuramenjoki tilted tree.jpg|Alajuoksun tulvauomat
Suspension bridge in Muurame.jpg|Kävelysilta joen suistossa.


## Muuratjärven valuma-alue

Muuramenjoki ja Muuratjärvi kuuluvat molemmat Muuratjärven valuma-alueeseen (14.28), joka sijaitsee Kymijoen vesistöalueen (14) Suur-Päijänteen alueella (14.2). Valuma-alueen on Muuramen kunnassa ja yläjuoksu Jyväskylän Korpilahdella. Pieni osa yläjuoksua ylettyy Petäjävedellekin asti. Valuma-alueen pinta-ala on 375&nbsp;neliökilometriä ja sen järvisyys on 13,2&nbsp;%. Valuma-alueen pääuomaan voidaan lukea Muuramenjoen ja Muuratjärven lisäksi Kuusjärven kautta virtavan Myllyjoen, joka on Vesankajärven reitin alajuoksua. Pääuoman pituus on 45 kilometriä.

## Huomioita

## Lähteet

## Aiheesta muualla

* Vesistöennusteet: Muuratjärvi, vesi.fi
* Muuramenjoki ja luontopolku, Muuramen kunta
* Muuramenjoki , kalastusaiheinen sivusto
* Muuramenjoki, kalaan.fi
* Muuramenjoen virkistyskalastusalue
Raimo Hämäläinen (kirjailija)

**Raimo Antero Hämäläinen** (s. 5. kesäkuuta 1942 Sumiainen) on suomalainen opettaja ja kirjailija.

Hämäläinen kävi oppikoulua Suolahdessa ja Äänekoskella. Hän valmistui 1967 filosofian kandidaatiksi Jyväskylän yliopistosta ja toimi sitten vuodesta 1969 Savonlinnan taidelukion äidinkielen ja kirjallisuuden opettajana.

Hämäläinen esikoisteos, romaani *Kun minä kotoani läksin* kertoo nuoren pojan varttumisesta muutosten keskellä elävällä keskisuomalaisella  maaseudulla. Toinen romaani *Tapahtui keväällä* kertoo Jouko-pojan keväästä, kun hän pyrkii ja pääsee oppikouluun. 1900-luvun alkuun sijoittuvan romaanin ”Sitten elämä alkaa” päähenkilö on keskisuomalaisen torpan tyttö.

Hämäläinen on kirjoittanut pakinoita Sisä-Suomen lehteen 1974–1980 sekä kirjoittanut myös muihin lehtiin kolumneja ja mielipidekirjoituksia. Hämäläinen on tehnyt myös laulujen sanoituksia ja kirjoittanut runoja. 2001 Hämäläinen voitti jyväskyläläisen teatteriryhmä Pahnanpohjimmaisten näytelmäkilpailun pienoisdraamalla Valse triste.

Kirjoittamisen lisäksi Hämäläinen harrastaa kuvataiteita. Hän on osallistunut vuodesta 1988 taiteilijaseura Ars novan näyttelyihin ja pitänyt yksityisnäyttelyitä Savonlinnassa.

## Teoksia
* *Kun minä kotoani läksin*. Gummerus 1974
* *Tapahtui keväällä*. Kirjayhtymä 1976
* *Sitten elämä alkaa : kertomus erään nuoren tytön elämästä*. Kirjayhtymä 1982
* *Valse triste* : näytelmä. 2002 

## Palkinnot
* Gummeruksen palkinto 1974
* Maaseudun sivistysliiton romaanikilpailun 2. palkinto 1974

## Lähteet
* 
* Keskisuomalainen kirjallisuus : Raimo Hämäläinen 
* Kirjasampo.fi : Raimo Hämäläinen
Markku Kaskela

**Markku Matti Tapani Kaskela** (s. 20. maaliskuuta 1960 Helsingin pitäjä) on suomalainen kirjailija ja toimittaja.

Kaskela on koulutukseltaan ylioppilas ja on työskennellyt terminaalityöntekijänä Helsinki-Vantaan lentoasemalla. Hänen esikoisrunokokoelmansa *Alusta* ilmestyi vuonna 1990. Kaskelan runoja on ilmestynyt suomeksi muun muassa *[[Parnasso]]ssa* ja viroksi Asko Künnapin kääntämänä. Hän on myös kirjoittanut sanoituksia Pauli Hanhiniemelle ja Luunelonen-yhtyeelle.

Kaskela oli *Kirjailija*-lehden toimittaja vuosina 2002–2009. Vuonna 2008 hän sai Arvid Lydecken -palkinnon lastenkirjasta *Puistolan vihreät kunnaat*.

## Teoksia
### Runokokoelmat
* 
* 
* 
* 
* 
* 
* 

### Lastenkirjat
* 
* 
* 
**Oranssi kissa*. Kuvitus: Jussi Kaakinen. Salo: KVALITI, 2018. .
**Kesä saaressa*. Kuvitus: Jussi Kaakinen. Salo: KVALITI, 2019. .
**Kuin viimeistä päivää*. Salo: KVALITI, 2020. .
**Tämä on Tiku*. Vantaa: Enostone, 2020. .
**Johannes tekee oikein*. Vantaa: Enostone, 2021. .

### Muut
* 
* 

## Toimitustöitä
* 
* 

## Lähteet
Pastellimolli

**Pastellimolli** (*Priapella olmecae*) on hammaskarppeihin kuuluva kala. Se elää Keski-Amerikassa ja Meksikossa. Pastellimollikoiras kasvaa 5&nbsp;cm pitkäksi, naaras jopa seitsensenttiseksi. Kalalla on hohtavan siniset silmät, sen vartalo on kellansävyinen tummaraitainen, ja evissä on voimakkaan oranssit reunat.

## Lähteet
Prigorodnojen satama

**Prigorodnojen satama** (, LOCODE: RU PGN) on Venäjän Sahalinin alueen Korsakovin piirissä, Prigorodnojen taajamassa, noin 10 kilometriä Korsakovin itäpuolella sijaitseva petrokemiallisten raaka-aineiden ja jalostustuotteiden, kuten nesteytetyn maakaasun (LNG) vientiin erikoistunut merisatama. Satama löytyy Tyynenmereen kuuluvan Ohotanmeren lounaisosassa sijaitsevan Anivanlahden pohjoisrannalta.   

Satamassa on neljä laituripaikkaa, joista suurimman syväyksen tarjoava paikka on tarkoitettu enintään syväykseltään 17,5 metrisille aluksille. Sataman operatiivisesta toiminnasta vastaa Sahalin-II tuotantoaluetta varten perustettu *Sahalinskaja Energija* -yhtiö.

Satamassa laivattava kaasu tuodaan sinne maakaasuputkia pitkin Sahalinin saaren koillispuolen porausalueilta. Prigorodjessa olevassa LNG-laitoksella se puhdistetaan ja nesteytetään kuljetuskuntoon.

## Sataman rahtimäärät
Rahtimääränsä perusteella Prigorodnoje oli vuonna 2011 ja vuoden 2012 alkupuolella Venäjän suurimpia Tyynenmeren kauppasatamia.

**Prigorodnojen sataman vuosittainen rahtimäärä:**

## Lähteet

## Aiheesta muualla

*Venäjän federaation Sahalinin aluepiirin merisatamahallinnon sivu satamasta  (amp-sakhalin.ru)
*Sahalinin aluepiirin merisatamahallinto   (rosmorport.ru)
*Prigorodnojen sataman pohjapiirros  (morinfocenter.ru)
*Gazprom: Sahalin II   (gazprom.com)
Törnroos

**Törnroos** tai **Thörnroos** on muun muassa seuraavien henkilöiden sukunimi:

*Benny Törnroos (s. 1950), laulaja, näyttelijä
*Veronica Thörnroos (s. 1962), Ahvenanmaan keskustan puoluejohtaja
*Vesa Törnroos (1982–2020), suomalainen trap-ampuja.

## Entinen nimi
*Esko Töyri, ent. *Törnroos* (1915–1992), elokuvaohjaaja
*Jussi Kujala, ent. *Törnroos* (1878–1919), kansanedustaja (sos.dem.)
Pilkkukala

**Pilkkukala** (*Phalloceros caudimaculatus*) on hammaskarppeihin kuuluva kala.

Pilkkukalakoiras kasvaa 3,5&nbsp;cm pitkäksi, naaras jopa kuusisenttiseksi. Pohjaväri on kellertävä, ja koiraassa on epäsäännöllisiä mustia pilkkuja.

Pilkkukala elää Etelä-Amerikassa: Rio de Janeiron eteläpuolella Brasiliassa, Uruguayssa ja Argentiinassa. Kalaa on levitetty lampiin ja puroihin torjumaan moskiitontoukkia. Myöhemmin on todettu että kala ei edes syö kovin paljon moskiitontoukkia. Australiassa Uuden Etelä-Walesin osavaltiossa elää kanta, jonka arvellaan levinneen sinne kotiakvaariosta.

Pilkkukalan luonnollista elinympäristöä ovat hitaasti virtaavat joet ja purot, ja kasvien täyttämät lammikot. Niitä on tavattu myös estuaareista, joten ne näyttävät kestävän mietoa murtovettä.

Pilkkukala on varsin helppohoitoinen akvaariokala. Se syö useimpia valmisruokia, ja kestää monenlaisia vesioloja ja lämpötiloja. Sen luonnollisessa ympäristössä veden pH on 7,4–7,6, mutta akvaariossa se on menestynyt vesissä, joiden pH on välillä 7–8. Akvaarioon suositellaan hienoa hiekkapohjaa ja tiheää kasvillisuutta, johon kuuluu myös veden pinnalla kelluvia kasveja.

## Lähteet
Vuoden 1994 Atlantin hurrikaanikausi

**Vuoden 1994 Atlantin hurrikaanikausi** tuotti seitsemän trooppista myrskyä, joista kolme oli hurrikaaneja. Coloradon osavaltionyliopiston hurrikaaniasiantuntija William Gray ennusti kaudelle kymmenen myrskyä, joista kuusi olisi ollut hurrikaaneja.

## Myrskyt

## Lähteet

## Aiheesta muualla
Sirkiä

**Sirkiä** on muun muassa seuraavien suomalaisten henkilöiden sukunimi:

*Ahti Sirkiä (s. 1943), yritysjohtaja
*Anja Sirkiä (1920–2015), kotitalousopettaja, toimittaja ja kirjailija
*Katja Sirkiä (s. 1974), näyttelijä ja laulaja
*Raimo Sirkiä (s. 1951), oopperalaulaja
*Satu Sirkiä, Nelosen uutisankkuri, toimittaja
*Viktor Sirkiä (s. 1949), painonnostaja
*Väinö Sirkiä (s. 2001), jääkiekkoilija.

## Entinen nimi
*Kaisa Blomstedt, o.s. *Sirkiä* (s. 1947), sisustussuunnittelija
Tervo (täsmennyssivu)

**Tervo** on Suomen kunta ja seuraavien henkilöiden sukunimi:

*Tervo, Suomen kunta

## Sukunimi
*Aki Tervo (s. 1979), pesäpalloilija
*Antti Tervo (1842–1892), runoilija, toimittaja ja kansakoulunopettaja
*Eetu Tervo (s. 2003), jääkiekkoilija
*Eino Tervo (1918–1970), kaukopartiomies
*Elina Tervo (s. 1986), fitness-urheilija ja malli
*Elsa Tervo (1892–1966), kirjailija
*Hannu Tervo (s. 1952), taloustieteilijä ja professori
*J. P. Tervo (1849–1920), kansakoulunopettaja, näytelmäkirjailija
*Jaakko Tervo (1871–1931), kirjailija ja toimittaja
*Jari Tervo (s. 1959), kirjailija
*Joni Tervo (s. 1993), pesäpalloilija 
*Jouni Tervo, toimittaja
*Jukka Tervo (s. 1956), musiikkiterapeutti, työnohjaaja, kutsupuhuja, muusikko ja kirjailija
*Kari Tervo (s. 1950), toimitusjohtja ja Yleisradion ent. kirjeenvaihtaja
*Kati Tervo (s. 1954), kirjailija ja kolumnisti
*Kati Tervo-Niemelä (o.s. Niemelä, s. 1972), teologi ja kasvatustieteilijä, käytännöllisen teologian professori
*Katja Tervo (s. 1978), näyttelijä
*Krista Tervo (s. 1997), moukarinheittäjä
*Liisa Tervo, kirjailijanimi, oik. *Agnes Pakkala* (1863–1936), kirjailija
*Markus Tervo, taikuri
*Miia Tervo (s. 1980), elokuvaohjaaja ja käsikirjoittaja
*Penna Tervo (1901–1956), pankinjohtaja, SDP:n kansanedustaja ja ministeri
*Samuli Tervo (1871–1953), piirisihteeri ja SDP:n kansanedustaja
*Sulo Albin Tervo (1920–1998), rakennusalan yrittäjä
*Timo Tervo, oik. *Tervomaa* (1950–2014), laulaja, säveltäjä, sanoittaja ja sovittaja
*Timo Tervo (s. 1950), lääkäri ja professori
*Tommi Tervo (s. 1984), jääkiekkoilija
*Tuomas Tervo (s. 1983), suunnistaja.
Tainio

**Tainio** on muun muassa seuraavien henkilöiden sukunimi:

*Eino Tainio (1905–1970), kommunistinen kansanedustaja
*Emma Tainio (s. 2003), pikajuoksija
*Hanna Tainio (s. 1960), sosiaalidemokraattinen kansanedustaja
*Maximus Tainio (s. 2001), jalkapalloilija
*Olga Tainio (1881–1961), näyttelijä, Helsingin Kansanteatterin luottotyöntekijä
*Riku Tainio (s. 1982), pesäpalloilija 
*Risto Tainio (1927–2005), maaherra
*Risto Tainio, professori, Helsingin kauppakorkeakoulun vararehtori
*Sakari Tainio (1888–1959), merikapteeni ja merenkulkuneuvos
*Stig Tainio (s. 1952), pesäpalloilija 
*Taavi Tainio (1874–1929), toimittaja ja sosiaalidemokraattinen kansanedustaja
*Tauno Tainio (1902–1986), OTK:n sihteeri, kirjallisuuden suomentaja
*Teemu Tainio (s. 1979), jalkapalloilija.

## Muita
*Tainion majakka
*Talvi-Tainio, *Iso-Tainio*, järvi Lieksassa
Schroderus

**Schroderus** on seuraavien henkilöiden sukunimi:

*Arto Schroderus (s. 1966), suomalainen kirjallisuuden kääntäjä
*Eino Schroderus (1880–1956), suomalainen arkkitehti, valaisinsuunnittelija ja Taidetakomo Koru Oy:n perustaja ja johtaja
*Ericus Schroderus (s. noin 1608–1639), ruotsin sanakirjan julkaisija
*Karl August Schroderus (1847–1940), suomalainen pappi, valtiopäivämies ja rovasti
*Kimmo Schroderus (s. 1970), suomalainen kuvanveistäjä 
*Lars Schroderus (k. noin 1675), ruotsalainen Suomessa toiminut maanmittari
*Lauri Schroderus (1879–1962), suomalainen insinööri, kauppaneuvos ja yritysjohtaja, Karl August Schroderuksen poika
*Noora Schroderus (s. 1982), suomalainen kuvanveistäjä
*Petrus Schroderus (s. 1973), suomalainen tenori ja poliisi
*Tuomo Schroderus (s. 1980), suomalainen pesäpalloilija ja valmentaja
*Ukko Schroderus (s. 2006), suomalainen pesäpalloilija.

## Entinen tai oikea nimi
*Merja Otava, oik. *Merja Schroderus* o.s. *Otava* (s. 1935),  nuortenkirjailija
*Johan Skytte ent. *Schroderus* (1577–1645), ruotsalainen valtiomies
* Henrik Edvard Rauramo, ent. *Schroderus* (1843–1915), pappi ja valtiopäivämies
*Lauri Sutela, ent. *Schroderus* (1918–2011), kenraali, puolustusvoimien komentaja
Arvind Kejriwal

**Arvind Kejriwal** (s. 16. elokuuta 1968) on intialainen poliitikko ja yhteiskunnallinen aktivisti, joka on toiminut vuodesta 2015 Delhin pääministerinä. Kejriwal avusti vuoden 2011 Intian korruption vastaisen liikkeen johtohahmoa Anna Hazarea tämän kampanjassa. Hän perusti Aam Aadmi -puolueen (AAP) marraskuussa 2012.

Vuonna 2013 hänet äänestettiin ensi kertaa Delhin pääministeriksi, kun AAP sai 28 paikkaa Delhin paikallisvaaleissa 70-paikkaiseen parlamenttiin. Intian kongressipuolue tuki AAP:n johtamaa vähemmistöhallitusta, jolloin heillä oli yhdessä enemmistö. Kejriwalin ensimmäinen kausi Delhin pääministerinä päättyi alle kahdessa kuukaudessa, kun hän erosi vastalauseena kongressipuolueen päätökselle olla hyväksymättä hänen ajamaansa korruptionvastaista lakia. Jälkikäteen hän on useasti ilmaissut katuvansa silloista eroaan. Vuonna 2020 hänet valittiin kolmannelle kaudelle AAP:n saatua 62-paikkaa. Toiseksi jäänyt Intian kansanpuolue sai loput kahdeksan.

## Lähteet

## Aiheesta muualla
Roth

**Roth** on muun muassa seuraavien henkilöiden sukunimi:

* Anders Roth (s. 1967), suomalainen jalkapalloilija
* Alvin E. Roth (s. 1951), yhdysvaltalainen ekonomisti, Nobelin taloustieteen palkinnon saaja
* Asher Roth (s. 1985), yhdysvaltalainen rap-artisti
* Cecilia Roth (s. 1958), argentiinalainen näyttelijä
* Claudia Roth (s. 1955), saksalainen poliitikko
* David Lee Roth (s. 1954), yhdysvaltalainen Van Halen laulaja
* Eli Roth (s. 1972), yhdysvaltalainen elokuvaohjaaja
* Emery Roth (1871–1948), unkarilais-yhdysvaltalainen arkkitehti
* Eric Roth (s. 1945), yhdysvaltalainen elokuvakäsikirjoittaja
* Gene Roth (1903–1979), yhdysvaltalainen näyttelijä
* Jakob Johan Roth (1771–1839), suomalainen sotilas Suomen sodassa 1808
* Jarkko Roth (s. 1943), suomalainen kuvanveistäjä
* Joe Roth (s. 1948), yhdysvaltalainen tuottaja, elokuvaohjaaja
* Joseph Roth (1894–1939), itävaltalainen kirjailija
* Klaus Roth (1925–2015), brittiläinen matemaatikko
* Kyösti Roth (1954–2025), suomalainen muusikko, säveltäjä ja sanoittaja
* Maaria Roth (s. 1997), suomalainen jalkapalloilija
* Matti Roth (s. 1993), suomalainen viihdetaiteilija, radiojuontaja ja jalkapalloerotuomari
* Petra Roth (s. 1944), saksalainen poliitikko
* Philip Roth (1933−2018), yhdysvaltalainen kirjailija
* Richard Roth (1947–2025), yhdysvaltalainen uimari ja olympiavoittaja
* Robert Roth (1898−1959), sveitsiläinen vapaapainija
* Tim Roth (s. 1961), brittiläinen elokuvaohjaaja ja näyttelijä
* Uli Jon Roth (s. 1954), saksalainen kitaristi
* Veronica Roth (s. 1988), yhdysvaltalainen nuortenkirjailija
* Wolf Roth (s. 1945), saksalainen näyttelijä
* Zeno Roth (1956–2018), saksalainen kitaristi ja lauluntekijä.

## Nimen muita merkityksiä
* 5595 Roth, päävyöhykkeen asteroidi.
Roiha

**Roiha** on suomalainen sukunimi, joka on muun muassa seuraavilla henkilöillä:

*Brynolf Roiha (1870–1906), maanviljelijä, tehtailija ja valtiopäivämies
*Eino Roiha (1904–1955), musiikintutkija, säveltäjä ja pianisti
*Heli Roiha (s. 1972), toimittaja ja mediahenkilö
*Johan Roiha (1881–1945), insinööri ja virkamies
*Juha Roiha (s. 1955), radio- ja televisiotoimittaja
*Marianne Roiha (s. 1996), pesäpalloilija
*Matti Roiha (1863–1917), kauppias ja tehtailija
*Mauno Roiha (1911–1981), este- ja kenttäratsastaja
*Mikko Roiha (s. 1971), teatteriohjaaja
*Paavo Roiha (1919–1983), teatterinjohtaja, teatteriohjaaja ja näyttelijä
*Paulus Roiha (s. 1980), jalkapalloilija
*Pekka Roiha (1861–1939), rakennusmestari
*Pekka Roiha (1947–2008), raviohjastaja
*Raimo Roiha (1936–1991), viihdemuusikko, pianisti, hanuristi ja säveltäjä
*Rasmus Roiha (s.1976), ohjelmistoalan vaikuttaja, sarjayrittäjä, järjestö- ja yritysjohtaja
*Simo Roiha (s. 1991), jalkapalloilija
*Valtteri Roiha (s. 1970), näyttelijä ja teatteriohjaaja
*Yrjö Roiha (1856–1894), lähetyssaarnaaja.
Renlund

**Renlund** viittaa seuraaviin:

*Renlund, rautakauppa
*K. H. Renlundin taidemuseo, taidemuseo Kokkolassa
*Herman Renlundin katu, katu Kokkolassa
*Renlundin koulu, koulu Kokkolassa

## Sukunimi
*Boris Renlund (s. 1936), kansanedustaja (ruots.)
*Edvin Renlund (1904–1990), yrittäjä ja yritysjohtaja, kauppaneuvos
*K. H. Renlund (1850–1908), rautakauppias, lahjoittaja
*Lisa Renlund (s. 1997), ruotsalainen jalkapalloilija
Pyykkö

**Pyykkö** on suomalainen sukunimi, joka on muun muassa seuraavilla henkilöillä:

*Anna-Liisa Pyykkö (1929–2016), iskelmälaulaja
*Artturi Pyykkö (1895–1985), jääkäri
*Einar Pyykkö (1910–1979), kaupunginjohtaja, kaupunkineuvos
*Into Pyykkö (1925–2020), arkkitehti
*Kimmo Pyykkö (s. 1940), kuvanveistäjä
*Lea Pyykkö (1917–2009), suomentaja
*Maire Pyykkö (s. 1947), virolais-suomalainen lasitaiteilija ja taidemaalari
*Marja Pyykkö (s. 1975), elokuvaohjaaja
*Minna Pyykkö (s. 1967), biologi, luontotoimittaja ja taidemaalari
*Mirja Pyykkö (s. 1946), toimittaja
*Nadja Pyykkö (1946–2007), elokuvaohjaaja, näyttelijä, maskeeraaja, kuvaussihteeri ja apulaisohjaaja
*Pekka Pyykkö (s. 1941), kemian professori
*Riitta Pyykkö (s. 1953), Turun yliopiston vararehtori
*Risto Pyykkö, *Lapin Kansan* urheilutoimittaja
*Seppo Pyykkö (s. 1955), jalkapalloilija
*Vilho Pyykkö (1895–1967), runoilija 
*Viljo Pyykkö (1910–1997), pesäpalloilija.
Vankkamolli

**Vankkamolli** (*Priapella compressa*) on hammaskarppeihin kuuluva kala. Se elää Meksikossa Chiapasin alueella Rio Grijalvan vesistöstä Rio Usumacintan vesistöön ulottuvalla alueella. Vankkamollit viihtyvät matalissa mutta nopeasti virtaavissa vesissä. Koiras voi kasvaa 4,5&nbsp;cm pitkäksi, naaras seitsensenttiseksi.

## Lähteet

## Aiheesta muualla
*Aquarium Photo (valokuvia)
Espoon aikuislukio

**Espoon aikuislukio** on Espoossa toimiva lukio, jonka toimipaikka on Tapiolassa. Espoon aikuislukio on osa Espoon seudun koulutuskuntayhtymä Omniaa, johon se liittyi vuonna 2015. Espoon aikuislukiossa opiskelee vuosittain noin 2 400 opiskelijaa.

## Opiskelumahdollisuudet
Espoon aikuislukiossa voi suorittaa lukion oppimäärän ja ylioppilastutkinnon tai opiskella yksittäisiä aineita aineopiskelijana. Lukiossa voi myös korottaa arvosanoja ja valmentautua pääsykokeisiin. Lukion oppimäärän voi suorittaa kokonaan verkossa. Aikuislukiossa on mahdollisuus suorittaa myös kaksoistutkinto eli ylioppilastutkinto samanaikaisesti ammatillisen perustutkinnon kanssa. 

Lukiossa voi yhdistää tavoitteellisen urheilun ja opinnot, koska Omnia on virallinen urheiluoppilaitos. Omniassa on lukion lisäksi ammatillista koulutusta, aikuisten perusopetusta ja tutkintoon valmistavaa TUVA-koulutusta sekä vapaan sivistystyön opintoja Espoon työväenopistossa.

## Historia
Aikuislukio sai alkunsa Tapiolan yhteiskoulun iltalinjasta, jonka toiminta alkoi vuonna 1969. Toiminta siirtyi Espoon aikuislukio -nimen alle vuonna 2005, jolloin Tapiolan aikuislukio ja Viherlaakson aikuislukio yhdistettiin. Vuoden 2009 syksyllä tehtiin päätös Viherlaakson toimipisteen lakkauttamisesta ja aikuislukion opetus keskitettiin Tapiolaan elokuusta 2010 alkaen. 

## Aiheesta muualla
*Espoon aikuislukio Omnia: verkkosivut

## Lähteet
Pori Rugby

**Pori Rugby** on porilainen rugbyseura, joka perustettiin vuonna 2011. Seuran alaisuudessa pelaavat miesten joukkue Pori Rugby Bombers ja naisten joukkue Pori Rugby Lollers. Molemmat joukkueet pelasivat ensimmäisen kautensa vuonna 2012.

## Aiheesta muualla
* Seuran viralliset sivut
Verkkohammaskarppi

**Verkkohammaskarppi** (*Alfaro huberi*) on hammaskarppeihin kuuluva kala. Se elää kirkkaissa, nopeasti virtaavissa vesissä Keski-Amerikassa: Guatemalassa, Hondurasissa ja Nicaraguassa. Koiras voi kasvaa 5&nbsp;cm pitkäksi, naaras jopa 7&nbsp;cm pitkäksi.

## Lähteet

## Aiheesta muualla
*Alfaro huberi  *British Livebearer Association* (valokuvia)
Veitsihammaskarppi

**Veitsihammaskarppi** (*Alfaro cultratus*) on hammaskarppeihin kuuluva kalalaji, jota voidaan pitää akvaariossa. Se elää Keski-Amerikassa: Costa Ricassa, Panamassa ja Nicaraguassa. Se voi kasvaa 7,5–8 cm pitkäksi, naaraat ovat suurempia kuin koiraat. Koiraat voidaan erottaa naaraista myös niiden sauvamaisesta eväsiittimestään. Veitsihammaskarppeja voi ruokkia akvaariossa pienillä elävillä ravintoeläimillä kuten hyttysentoukilla. Laji on luonteeltaan arka, joten sille kannattaa hankkia tiheäkasvinen akvaario. 

## Lähteet
Casagrande

**Casagrande** voi viitata seuraaviin:

## Henkilöitä
*Adele Casagrande (oik. *Adele Fendi*, 1897 –1978), italialainen muotisuunnittelija
*Anna Casagrande (s. 1958), italialainen kenttäratsastaja
*Annacatia Casagrande (s. 1964), italalainen ratameloja
*Benito Casagrande (s. 1942), suomalainen arkkitehti
*Carlo Casagrande (1921–1975), suomalainen jalkapallomaalivahti
*Eloy Casagrande (s. 1991), brasilialainen muusikko
*Francesco Casagrande (s. 1970), italialainen maantiepyöräilijä
*Marco Casagrande (s. 1971), suomalainen arkkitehti
*Marco Casagrande (s. 1972), suomalainen jalkapalloilija

## Muita
* Casagrande & Rintala, suomalainen arkkitehtipari
* Leluliike Casagrande, leluliike Turussa
Posti (täsmennyssivu)

**Posti** viittaa seuraaviin:

*Posti, yksityinen tai valtion laitos, joka toimittaa postilähetyksiä vastaanottajille

## Sukunimi
*Hannu Posti (1926–2012), kestävyysjuoksija, ampumahiihtäjä ja juoksuvalmentaja
*Ilmari Posti (1897–1932), kestävyysjuoksija
*Lauri Posti (1908–1988), akateemikko, Helsingin yliopiston itämerensuomalaisten kielten professori, opetusministeri 
*Mari Posti (s. 1970), näyttelijä
*Olli Posti  (s. 1982/3), bloginpitäjä, hyvinvointivaikuttaja ja salaliittoteoreetikko
*Piia Posti (s. 1976), kirjailija
*Ville Posti (s. 1988), pesäpalloilija.
Hehkujuovatetra

**Hehkujuovatetra** (*Hyphessobrycon amapaensis*) on amerikantetrojen heimoon kuuluva kala.

Hehkujuovatetra kasvaa 3&nbsp;cm pitkäksi. Sen kyljessä on musta ja punainen vaakasuora viiva.

Se on kotoisin Amapan osavaltiosta Brasiliasta.

## Lähteet
The Best Exotic Marigold Hotel

**The Best Exotic Marigold Hotel** on vuonna 2012 ensi-iltansa saanut John Maddenin ohjaama draamakomedia. Elokuvassa näyttelevät muun muassa Judi Dench, Celia Imrie, Bill Nighy, Ronald Pickup, Maggie Smith, Tom Wilkinson ja Penelope Wilton. Elokuva perustuu Deborah Moggachin vuonna 2004 julkaistuun romaaniin *These Foolish Things*. 

## Juoni
Ryhmä brittieläkeläisiä lähtee viettämään leppoisia eläkepäiviään eksoottiseen ja ”ei niin kalliiseen” Intiaan. Houkutteleva mainos uudistuneesta Marigold Hotellista kädessään ja upeat visiot antoisista eläkepäivistä mielessään, he saapuvat paikkaan, joka onkin vain kuori entisajan loistostaan.

## Vastaanotto
Elokuva oli ehdolla parhaan komediaelokuvan Golden Globe -palkinnon saajaksi ja parhaan brittiläisen elokuvan BAFTA-palkinnon saajaksi.

*Ilta-Sanomien* TV-lehdessä Timo Kuismin antoi elokuvalle kolme tähteä viidestä ja luonnehti sitä erinomaisten näyttelijöiden mukavaksi ihmissuhdedraamaksi, josta kehittyy ”pirteästi poreileva keitos”..

## Lähteet

## Aiheesta muualla
*Elokuvan arvostelu Film-O-Holic.com-elokuvasivustolla
La sfida dei giganti

**La sfida dei giganti** (”Jättiläisten haaste”) on vuonna 1965 valmistunut italialainen seikkailuelokuva. Tyylilajiltaan peplumia edustavan filmin on ohjannut Maurizio Lucidi alias Maurice Bright. Sen päähenkilöä Herkulesta esittää kehonrakentaja Reg Park.

## Juoni
Herkules lähtee etsimään parannuskeinoa maan jumalan Gaian riivaamalle pojalleen Ksanthokselle. Sillä aikaa leskeksi jäänyt Syrakusan kuningatar Leda hankkiutuu eroon kosijoistaan ottamalla suojiinsa Herkuleena esiintyvän Gaian pojan Antaioksen, joka alkaa hallita maata julmana hirmuvaltiaana. Vapautettuaan Ksanthosin Gaian kirouksesta Herkules palaa kotiinsa, jossa hän kuulee nimellään esiintyvästä huijarista. Herkules tuhoaa Syrakusan aiheuttamalla tulivuori Etnan purkauksen ja tappaa Antaioksen painiottelussa nostaen hänet irti maasta, jolloin Gaia ei pääse auttamaan poikaansa.

## Näyttelijät

## Tuotanto
*La sfida dei giganti* on 1960-luvun viimeisiä peplum-elokuvia, ja katsojasta tuntuu, että tekijät ovat halunneet puristaa tyylilajista viimeisetkin mehut ennen kuin heittävät sen menemään. Suuri osa elokuvasta koostuu Reg Parkin kahden ensimmäisen Herkules-filmin *[[Herkules – Atlantiksen valloittaja]]* ja *[[Herkules voittaa helvetin]]* uudelleen dubatuista kohtauksista, joiden ympärille on kyhätty kokonaan uusi juoni. Elokuvaa varten perustetun tuotantoyhtiön Schermi Riuniti (”Yhtyneet valkokankaat”) nimessä voidaan nähdä ironiaa, mutta toisaalta on arveltu, että tuottaja Achille Piazzi oli tapansa mukaan joutunut rahoitusvaikeuksiin ja myynyt projektin toiselle tuottajalle, joka on saattanut sen loppuun edellisistä filmeistä lainatulla aineistolla. Elokuvan ohjaajaksi mainittu Maurizio Lucidi oli aikaisemmin työskennellyt *Atlantiksen valloittajan* leikkaajana. Ilmeisesti tässäkin tapauksessa Lucidi on toiminut lähinnä valmiin materiaalin leikkajana ja tarvittavat uudet osat on tehnyt kuvaaja Alvaro Mancori.

Puutteistaan huolimatta *La sfida dei giganti* on kiintoisa esimerkki peplumille muutenkin tyypillisestä kuvamateriaalin kierrätyksestä. Sen ansioita ovat Technicolor-väreissä tehty laajakangaskuvaus, Ugo Filippinin uudelleen säveltämä musiikki sekä Lorenzo Gicca Pallin käsikirjoituksen vanhempi-lapsi -teemat. Reg Parkin, Steve Reevesin ja Gordon Scottin sijaisnäyttelijänä toiminut Giovanni Cianfriglia on erinomainen Herkuleen läpeensä pahana kaksoisolentona. Park on vakuuttava Herkules, jonka uudet osuudet tunnistaa hänen partansa erilaisesta leikkauksesta. Elokuvan kohokohta on uuteen materiaaliin kuuluva kiivas painiottelu Grotte Di Salonen luolassa.

## Vastaanotto ja julkaisut
*La sfida dei gigantin* kaupallinen menestys jäi ymmärrettävistä syistä hyvin vähäiseksi. Se tuotti Italiassa ainoastaan 85 miljoonan liiran pääsylipputulot.

Elokuvan englanninkielinen versio *Hercules the Avenger* on saatavilla Retromedian aluekoodittomana DVD-julkaisuna, joka on laadultaan vähintään tyydyttävä. Sen kylkiäisenä on Alan Steelin merirosvoseikkailu ''Hercules and the Black Pirate''.

## Lähteet

## Aiheesta muualla
*
Luettelo Pohjois-Korean diplomaattisista edustustoista

Tämä on luettelo **Pohjois-Korean diplomaattisista edustustoista**. Korean demokraattinen kansantasavalta on yksi maailman sulkeutuneimmista valtioista ja siksi sillä ei ole paljon diplomaattisia siteitä muihin maihin.

Kylmän sodan aikana Korean demokraattisella kansantasavallalla oli hyvät suhteet Neuvostoliiton ja sen sateliittivaltioihin sekä kehitysmaihin. Korean tasavallan tunnustaminen YK:ssa sekä niemimaan kahden valtion tunnustaminen kansainväliseksi osaksi joutui Pohjois-Korea tekemään monia muutoksia, muun muassa sulkemaan suurlähetystöjä etenkin Itä-Euroopassa. Pohjois-Korean avautuminen Länsi-Euroopassa oli hidasta ja yhdessä vaiheessa Ruotsi oli ainoa valtio, jossa oli Pohjois-Korean diplomaattinen edustusto.

## Eurooppa

*
** Wien (Suurlähetystö)
*
** Sofia (Suurlähetystö)
*
** Praha (Suurlähetystö)
*
** Berliini (Suurlähetystö)
*
** Rooma (Suurlähetystö)
*
** Varsova (Suurlähetystö)
*
** Bukarest (Suurlähetystö)
*
** Moskova (Suurlähetystö)
** Nahodka (Pääkonsulaatti)
** Habarovsk (konsulaatin toimisto)
*
** Tukholma (Suurlähetystö)
*
** Bern (Suurlähetystö)
*
** Lontoo (Suurlähetystö)

## Pohjois-Amerikka
*
** Havanna (Suurlähetystö)
*
** México (Suurlähetystö)

## Etelä-Amerikka
*
** Brasília (Suurlähetystö)
*
** Lima (Suurlähetystö)

## Afrikka
*
** Kinshasa (Suurlähetystö)
*
** Kairo (Suurlähetystö)
*
** Malabo (Suurlähetystö)
*
** Addis Ababa (Suurlähetystö)
*
** Accra (akkreditoitu Nigeriasta)
*
** Conakry (Suurlähetystö)
*
**Tripoli (Suurlähetystö mutta ei diplomaattisia suhteita. Pohjois-Korea ei ole tunnustannut Libyan siirtymäajan kansallista neuvostoa)
*
** Abuja (Suurlähetystö)
*
** Pretoria (Suurlähetystö)
*
** Dar es Salaam (Suurlähetystö)
*
** Kampala (Suurlähetystö)

## Aasia

*
** Dhaka (Suurlähetystö)
*
** Phnom Penh (Suurlähetystö)
*
** Peking (Suurlähetystö)
** Hongkong (Pääkonsulaatti)
** Shenyang (Pääkonsulaatti)
*
** New Delhi (Suurlähetystö)
*
** Jakarta (Suurlähetystö)
*
** Vientiane (Suurlähetystö)
*
** Kuala Lumpur (Suurlähetystö)
*
** Ulan Bator (Suurlähetystö)
*
** Kathmandu (Suurlähetystö)
*
** Islamabad (Suurlähetystö)
** Karachi (Pääkonsulaatti)
*
** Singapore (Suurlähetystö)
*
** Bangkok (Suurlähetystö)
*
** Taškent (Suurlähetystö)
*
** Hanoi (Suurlähetystö)
*
** Teheran (Suurlähetystö)
*
** Kuwaitin kaupunki (Suurlähetystö)
*
** Beirut (Suurlähetystö)
*
** Damaskos (Suurlähetystö)
*
** Sanaa (Suurlähetystö)

## Lähteet
Robinsonin projektio

**Robinsonin projektio** on Arthur H. Robinsonin vuonna 1963 maailman­karttoja varten suunnittelema karttaprojektio. Sen tarkoituksena oli saada aikaan kompromissi, jossa ne ongelmat, jotka aina esiintyvät kuvattaessa koko maapallon pintaa tasolle, olisivat mahdollisimman vähäiset.

Arthur H. Robinson laati projektionsa vuonna 1963 Rand McNally-yhtiön toimeksi­annosta, joka on käyttänyt tätä projektiota julkaisemissaan maailman­kartoissa siitä lähtien. Vuonna 1974 Robinson julkaisi yksityis­kohtaisemmat tiedot siitä, miten projektio oli laadittu. Yhdys­valtalainen National Geographic Society (NGS) otti vuonna 1988 Robinsonin projektion käyttöönsä yleis­käyttöisissä maailman­kartoissaan, jolloin se korvasi järjestön aikaisemmin käyttämän Van der Grintenin projektion.  Vuonna 1998 NGS kuitenkin luopui tästä projektiosta ja alkoi sen sijaan käyttää Winkel tripel -projektiota.

## Hyvät ja huonot puolet

Robinsonin projektio ei ole oikea­pintainen eikä oikea­kulmainen, mutta molemmissa suhteissa sen virheet on pyritty saattamaan mahdollisimman pieniksi. Robinson arveli, että tällä tavoin saataisiin parempi yleis­näkymä maailmasta kuin jos kumpi tahansa edellä mainituista olisi asetettu tavoitteeksi. Pituuspiirit näkyvät loivasti kaareutuneina, välttäen äärimmäisyyksiä, mutta molemmat navat venyvät pitkiksi janoiksi sen sijaan, että näkyisivät piste­mäisinä.

Tämän vuoksi kartan vääristymä lähellä napoja on suuri mutta pienenee nopeasti vähänkin kauempana navoista. Koska leveyspiirit näkyvät suorina, kulmien vääristymä korkeilla leveys­asteilla kaukana kartan keski­pituus­piiristä on suuri, samoin kuin muissakin vastaavan­laisissa projektioissa. Kuitenkin siihen aikaan kun projektio laadittiin, se täytti Rand McNallyn asettamat tavoitteet, että koko maailmasta olisi laadittava hyvä kartta.

## Muotoilu

Projektio määritellään seuraavan taulukon avulla:

Tässä **PLEN**-sarakkeessa olevat luvut tarkoittavat kunkin leveys­piirin pituutta kartalla, **PDFE** kerrottuna vakiolla 0,5072 taas kunkin leveys­piirin etäisyyttä päiväntasaajasta. Muille leveysasteille nämä luvut muodostetaan inter­poloi­malla. Leveyspiirit näkyvät kartassa yhden­suuntaisina vaaka­suorina viivoina, jotka pituus­piirit leikkaavat tasa­välein.

## Lähteet

## Kirjallisuutta
*Arthur H. Robinson (1974). "A New Map Projection: Its Development and Characteristics". In: *International Yearbook of Cartography*. Vol 14, 1974, pp. 145–155.
*John B. Garver Jr. (1988). "New Perspective on the World". In: *National Geographic*, December 1988, pp. 911–913.
*John P. Snyder (1993). *Flattening The Earth—2000 Years of Map Projections*, The University of Chicago Press. pp. 214–216.

## Aiheesta muualla
* Luettelo kaikista yleisistä karttaprojektioista ja niiden ominaisuuksista, sivustolla radicalcartography.net
* Vuorovaikutteinen Java-appletti, jolla voidaan tutkia Robinsonin projektion metrisiä vääristymiä .
Nahodkan satama

**Nahodkan satama** (, LOCODE:RU NJK) on Venäjän Primorjen aluepiirin Nahodkan kaupungissa, Tyynenmereen kuuluvan Japaninmeren Nahodkanlahden (*Zaliv Nahodka*) länsiosassa  sijaitseva merkittävä merisatama.

Satama-alueeseen kuuluu erilaisia osia, joista keskeisimpiin kuuluvat tavarasatama, merikalastussatama, öljysatama ja satamahallinto. Alueella toimii myös telakka. Noin kolme kilometriä Nahodkanlahdelmassa (*Buhta Nahodka*) sijaitsevan tavarasataman eteläpuolella olevaan Nahodkan öljysatamaan saavat liikennöidä enintään 11,5 metrin syväyksen alukset; muut satamaosat ovat öljysatamaa matalampia.

## Sataman rahtimäärät

Vuoden 2011 satamatilastojen mukaan Nahodkan satama oli Venäjän suurimpia Tyynenemeren merisatamia. Vuonna 2012 se oli rahtimäärällä mitattuna Venäjän Tyynenmeren satamista 3. suurin Sahalinin alueen Vostotšnyin ja Habarovskin aluepiirin Vaninon satamien jälkeen.

**Nahodkan sataman vuosittainen rahtimäärä:**

## Lähteet

## Aiheesta muualla

*Nahodkan sataman pohjapiirros  (morinfocenter.ru)
*Venäjän federaation Primorskin aluepiirin merisatamahallinto   (pma.ru)
*Venäjän federaation Primorskin aluepiirin merisatamahallinnon Nahodkan haaraosasto  (ampn.ru)
Isä on työmatkalla

**Isä on työmatkalla** (*Otac na službenom putu*) on vuonna 1985 julkaistu Emir Kusturican ohjaama jugoslavialainen komedia.

## Juoni
1950-luvun Sarajevossa kuusivuotiaan Malik-pojan isä joutuu vankilaan lauottuaan sopimattomia maan johtajasta Titosta. Poika oppii sanomaan isänsä olevan työmatkalla.

## Vastaanotto
*Isä on työmatkalla* sai Grand Prix'n Cannesin elokuvajuhlilla 1985 ja pääsi ehdolle parhaan ulkomaisen elokuvan Oscar-sarjassa. Myös yhdysvaltalainen National Board of Review of Motion Pictures nimesi sen vuoden 1985 viiden parhaan vieraskielisen elokuvan joukkoon.

## Lähteet
Magic Desktop

**Magic Desktop** on Windows tietokoneilla toimiva lastenohjelmisto. Sen tehtävänä on luoda 2-10-vuotiaille turvallinen internet, jossa harjoitellaan internetin oikeinkäyttöä sekä ehkäistään heidän joutumista väärille sivustoille.  Magic Desktopin keskeisiin ominaisuuksiin kuuluu: Parental Control, Safe Internet ja Email, No Homework-No Play, Learning Applications, Music, Painting, Games ja paljon muuta.

Ohjelman kaupallisen version kokeiluversio on ladattavissa yhtiön sivuilta.

BBC:n 11. helmikuuta 2008 tekemän uutisoinnin mukaan Magic Desktop on sijoittunut lastenohjelmistokilpailussa ensimmäiselle sijalle.

## Lähteet
Köpsi (Pyhäjärvi)

**Köpsi** on kylä Pyhäjärven kaupungissa. Köpsissä ei harjoiteta juuri lainkaan maanviljelystä, vaan kyläläiset käyvät usein töissä keskustassa. Vuoteen 1989 asti kylässä toimi Köpsin koulu.
North American FJ-1 Fury

**North American FJ-1 Fury** oli North American Aviationin valmistama Yhdysvaltain laivaston ensimmäinen suihkuhävittäjä, joka lensi ensilentonsa 11. syyskuuta 1946. Suorasiipisen Furyn valmistusmäärä supistettiin aiotusta sadasta kappaleesta vain 30 koneyksilöön. Aseistuksena oli kuusi 12,7&nbsp;mm konekivääriä, jotka oli sijoitettu koneen nokan molemmin puolin.

Saksalaisten tekemän tutkimustyön tulosten saavuttua länsiliittoutuneiden käyttöön, tehtiin myös tähän konetyyppiin muutoksia. Lyhyen ajan tämä tyyppi oli USA:n laivaston nopein hävittäjäkone. Seuraavat kehitysmallit: FJ-2/-3 sekä FJ-4 olivat nuolisiipisiä, jotka olivat käytännössä F-86 Sabren niin kutsuttuja laivastoversioita. Niissä oli 4x 20 mm tykkiaseistus.

## Tekniset tiedot

## Lähteet
*http://www.netti.fi/~halle/planes/usa/fj.htm  

### Viitteet

## Aiheesta muualla

*http://www.aviastar.org/gallery/042.html
*http://www.boeing.com/history/bna/fj.htm
*http://airandspace.si.edu/collections/artifact.cfm?id=A19731221000
Catherynne M. Valente

**Catherynne M. Valente** on yhdysvaltalainen kirjailija. Hänen teoksensa *[[Tyttö joka purjehti Satumaan ympäri itse rakentamallaan laivalla]]* sai Andre Norton -palkinnon 2011.

## Tyyli

Valenten kirjoja on usein kutsuttu postmoderniksi fantasiaksi. Valente on käyttänyt alun perin leikkisää ilmaisua ”mythpunk” postmodernista kirjallisuudenlajista, joka hyödyntää perinteisiä myyttejä, tekstejä ja kulttuuri-ilmiöitä mutta tekee sen kyseenalaistaakseen vanhat arvot. Valenten mukaan postmodernismin tavoitteisiin kuuluu etenkin sukupuoliroolien ja valtarakenteiden rikkominen. Valenten teksteissä sukupuoli ja seksuaalisuus ovat monimuotoisia ilmiöitä, siinä missä perinteisessä fantasiassa sukupuolikäsitykset voivat olla hyvin konservatiivisia.

Valenten ensimmäisiä runoteoksia voi luonnehtia feministiseksi surrealismiksi. Hänen *Prester John* -romaanisarjansa taas ottaa uudelleenkirjoituksen kohteeksi kristinuskon käsitykset. Kirjoissa asetetaan mielikuvitus ja sen avoimuus uudelle vastavoimaksi turvallisuuteen nojaavalle uskolle. Valentea kiinnostavat myös ruumiillisuuden ja kielen asema ihmisenä olemisessa. Tutkija Merja Polvisen mukaan Valenten voi katsoa edustavan surrealistisen fantasian perinteestä ammentavaa tieteis- ja fantasiakirjallisuutta, jossa tekstin voima ei ole perinteisessä maailmanluonnissa vaan kielen, hahmojen ja merkitysten monikerroksisuudessa.

## Teokset

### Runokokoelmat
* *Music of a Proto-Suicide* (2004)
* *Apocrypha* (2005)
* *Oracles: A Pilgrimage* (2006)
* *The Descent of Inanna* (2006)
* *A Guide to Folktales in Fragile Dialects* (2008)

### Romaanit
* *The Labyrinth* (2004)
* *The Ice Puzzle* (2004)
* *Yume No Hon: The Book of Dreams* (2005)
* *The Grass-Cutting Sword* (2006)
* *Palimpsest* (2009)
* *Deathless* (2011)
* *Silently and Very Fast* (2011)
* *Six-Gun Snow White* (2013)

### The Orphan's Tales -sarja
* *In the Night Garden* (2006)
* *In the Cities of Coin and Spice* (2007)

### A Dirge for Prester John -sarja
* *The Habitation of the Blessed* (2010)
* *The Folded World* (2011)
* *The Spindle of Necessity* (tulossa)

### Kokoelmat
* *This Is My Letter To The World: The Omikuji Project, Cycle One* (2010)
* *Ventriloquism* (2010)
* *Myths of Origin* (sis. *The Labyrinth*, *Yume No Hon: The Book of Dreams*, *The Grass-Cutting Sword* ja *Under in the Mere*, 2011)

### Tietokirja
* *Introduction to Jane Eyre* (2007)

### Satumaa-sarja
* 
* 

## Lähteet

## Aiheesta muualla
* Kotisivut.
Kaskela

**Kaskela** voi tarkoittaa seuraavia:

;paikkoja:

* Kaskela, asuntoalue Valkeakoskella
* Kaskela, kaupunginosa Keravalla
* Kaskela, Vantaan Hakunilan kaupunginosaan kuuluva asuinalue

; henkilöitä:

* Akseli Kaskela (1900–1979), suomalainen liikuntakulttuurin kehittäjä ja sosiaalineuvos
* Leena Kaskela (1939–2017), suomalainen uutistoimittaja
* Markku Kaskela (s. 1960), suomalainen runoilija
Kapokkipuut

**Kapokkipuut** (*Ceiba*) on kasvisuku malvakasvien (*Malvaceae*) heimon alaheimossa *[[Bombacoideae]]*. Siihen kuuluu noin 10–20 lajia lähinnä trooppisten alueiden puita. Suurin osa suvun lajeista kasvaa luontaisena trooppisessa Amerikassa. Joidenkin suvun lajien hedelmien kuitua eli kapokkia on käytetty pehmusteena ja kellukkeiden täytteenä.

## Kuvaus

Kapokkipuut ovat suurikokoisia puita. Runko on usein tyveä kohti levenevä ja lankkujuurinen. Puiden runko ja oksat ovat usein piikkien peittämiä.

Lehdet ovat sormilehdykkäisiä. Lehdyköitä on tavallisesti 3–5. Lehdykät ovat ruodillisia, suippotyvisiä ja laidoiltaan hammastettuja tai ehyitä. Ne ovat pinnoiltaan kaljuja. Koko lehtilavan lehtiruoti huomattavasti pidempi kuin lehdyköiden ruodit. Kapokkipuut ovat kausivihantia.

Kukat ovat kaksineuvoisia. Ne puhkeavat puun ollessa lehdettömänä tai samanaikaisesti lehtien kanssa. Ne kasvavat yksittäin tai 2–15 kukan kukinnoissa lehtihangoissa tai lähellä versojen kärkiä. Kukat ovat yleensä säteittäisesti symmetrisiä. Verhiöt ovat muodoltaan yhteenkasvaneen kellomaisia tai epäsäännöllisen 3–5-liuskaisia. Teriöihin kuuluu yleensä viisi tyvestään yhteenkasvanutta terälehteä. Teriöt ovat tavallisesti kellertävän valkoisia tai vaaleanpunaisia. Heteet ovat yhteenkiinnittyneitä teriöihin. Heteitä on tavallisesti 5–15. Kukissa on yhdiseminen, viisilokeroinen sikiäin. Kussakin lokerossa on useita siemenaiheita. Kukkien emiön vartalo on kapea ja luotti on mykerömäinen tai liuskainen.

Hedelmät ovat rakenteeltaan yleensä viisiliuskaisesti aukeavia kotia. Kodat ovat pinnaltaan puutuneita tai nahkeita ja muodoltaan vastapuikeita tai pitkänpyöreitä. Yhdessä hedelmässä on lukuisia siemeniä. Hedelmien sisäpinnat ovat siemeniä ympäröivän kuidun peittämiä.

## Lajit

Suvun lajien määrä vaihtelee määritelmästä riippuen kymmenestä kahteenkymmeneen.

## Levinneisyys

Kapokkipuita esiintyy luontaisena lähinnä Etelä-Amerikan ja Väli-Amerikan trooppisilla alueilla. Yksi laji kasvaa luonnossa trooppisessa Afrikassa. Varsinkin amazoninkapokkipuuta kasvatetaan nykyisin laajalti kaikkialla tropiikissa.

## Käyttö

Hedelmien sisäpuolen kuitua eli kapokkia käytetään pehmusteena, eristeenä ja tyynyjen ja peittojen täytteenä. Koska kuitu on kevyttä, eikä ime vettä, sitä on käytetty myös kellukkeiden ja pelastusrenkaiden täytteenä. Kuitu ei sovellu langaksi kehräämiseen lyhyytensä ja sileän pintansa vuoksi. Tavallisesti kuitua kerätään amazoninkapokkipuun hedelmistä, mutta myös muut kapokkipuulajit sekä lähisukuisen kapokkioiden (*Bombax*) suvun lajit tuottavat samankaltaista kuitua.

Joitakin suvun lajeja käytetään koriste- ja katupuina tropiikissa.

## Lähteet

## Aiheesta muualla
*Laji.fi: Kapokkipuut (''Ceiba'')
*ITIS: Ceiba 
*United States Department of Agriculture (USDA): Ceiba 
*Flora of China: Ceiba 
*Pherobase: Floral volatiles of Genus Ceiba
Tyttö joka purjehti Satumaan ympäri itse rakentamallaan laivalla

__NOTOC__
**Tyttö joka purjehti Satumaan ympäri itse rakentamallaan laivalla** () on Catherynne M. Valenten vuonna 2011 ilmestynyt romaani. Teos ilmestyi suomeksi vuonna 2013 Gummeruksen kustantamana ja Sarianna Silvosen suomentamana. Teoksen päähenkilö on 12-vuotias nebraskalainen tyttö nimeltä Syyskuu, joka pääsee matkustamaan Satumaahan. Teos on suunnattu 10–14-vuotiaille, mutta sitä on kutsuttu arvosteluissa kaikenikäisille sopivaksi tarinaksi. Muun muassa *[[Tähtivaeltaja]]n* Toni Jerrmanin mukaan kirja on ”parasta kaikenikäisille soveltuvaa satufantasiaa sitten Lewis Carrollin”. Teos sai Andre Norton -palkinnon. 

## Juoni

### Taruolentoja
* Púca
* Traakki

## Lähteet

## Aiheesta muualla
* Ingall, Marjorie: Paradoxical Storytelling for Children. *The New York Times* 17.6.2011. 
* Leppä, Elli: Tyttö joka purjehti Satumaan ympäri itse rakentamallaan laivalla. *Tähtivaeltaja* 2/2013.
Ted N. C. Wilson

**Ted N. C. Wilson** (s. 10. toukokuuta 1950 Takoma Park, Maryland) on yhdysvaltalainen adventistinen teologi, joka valittiin seitsemännen päivän adventistien pääkonferenssin puheenjohtajaksi heinäkuussa 2010. Myös hänen isänsä Neal C. Wilson toimi aikoinaan kirkon johdossa. Wilson aloitti toimintansa adventistipastorina vuonna 1974. Hänen puolisonsa on Nancy Louise Vollmer Wilson. Pari meni naimisiin vuonna 1975, ja heillä on kolme tytärtä.

Wilson on palvellut kirkkoaan Yhdysvaltain lisäksi Länsi-Afrikassa sekä Moskovassa, jossa hän toimi kirkon Euro-Aasian jaoksen johdossa (1992–1996). Vuonna 2000 Wilson valittiin pääkonferenssin varapuheenjohtajaksi. Hänellä on tohtorin arvo New Yorkin yliopistosta, ja lisäksi hän on valmistunut Andrewsin ja Loma Lindan yliopistoista.

## Lähteet
Ted Wilson

**Ted Wilson** on seuraavien henkilöiden nimenä:

* Ted Wilson (s. 1939), yhdysvaltalainen pormestari
* Ted N. C. Wilson (s. 1950), yhdysvaltalainen teologi
* Ted Wilson (s. 1964), yhdysvaltalainen amerikkalaisen jalkapallon pelaaja
Pikkutetra

**Pikkutetra** eli **serpatetra** tai **serpo** (*Hyphessobrycon eques*) on amerikantetrojen heimoon kuuluva trooppisissa vesissä elävä kalalaji.

Se kasvaa noin 4 senttimetrin mittaiseksi.

Pikkutetroja tavataan Guaporé- ja Paraguay-jokien vesistöissä Paraguayssa, Brasiliassa ja Argentiinassa.

## Lähteet
Vladimir Bakulin

**Vladimir Nikolajevitš Bakulin** (, 3. syyskuuta 1939 Kljutši, Venäjän SFNT – 10. joulukuuta 2012 Almaty, Kazakstan) oli Neuvostoliittoa urheilu-urallaan edustanut kreikkalais-roomalaisen tyylin painija, olympiamitalisti, maailman- ja euroopanmestari.

Kreikkalais-roomalaisen painin 52 kilogramman painoluokassa kilpaillut Bakulin saavutti olympiahopeaa Méxicossa 1968 bulgarialaisen Petăr Kirovin jälkeen. Maailmanmestaruuden Bakulin voitti vuonna 1967 ja euroopanmestaruuden vuonna 1966.

Bakulin kuoli Kazakstanissa 10. joulukuuta 2012, 73-vuotiaana.

## Lähteet
* Bakulin, Vladimir (URS) iat.uni-leipzig.de 
* Vladimir Bakulin Bio, Stats and Results  Olympics at Sports-Reference.com 

### Viitteet
Kohtalon koukkuja

**Kohtalon koukkuja** () on Diana Wynne Jonesin kirjoittama nuorten fantasiaromaani vuodelta 2005.

## Vastaanotto

*[[Tähtivaeltaja]]n* Kanerva Eskolan mukaan lukukokemus jää kauaksi Jonesin parhaista teoksista. Päähenkilöistä ja vetävästä kerronnasta huolimatta kirjan rakenne huojuu, kun juoni on säntäilyä eikä isoja asioita pohjusteta kunnolla. 

## Lähteet
Kirottu

**Kirottu** () on Chuck Palahniukin romaani vuodelta 2011. Kirjassa rikkaiden ja kuuluisien vanhempien 13-vuotias tytär Madison joutuu helvettiin. Kirja sisältää viitteitä 1980-luvun nuortenelokuvaan *[[Breakfast Club]]*.

## Vastaanotto

*[[Tähtivaeltaja]]n* Jukka Laajarinteen mukaan Palahniukin satiiri jää tässä teoksessa turhan pinnalliseksi. Hänen mukaansa teoksen otollisinta kohderyhmää ovat luultavasti nuoret lukijat. 

## Lähteet

## Aiheesta muualla
* Toni Jerrman: Mitä eroa on helvetillä ja Hollywoodilla? Helsingin sanomat 30.12.2012.